PMIndiaData/PMIndiaSum huggingface dataset:
১০১১ কোটি টাকা ব্যয়ে গোরখপুরে এইম্‌স স্থাপনের প্রস্তাব অনুমোদিত কেন্দ্রীয় মন্ত্রিসভার বৈঠকে

প্রধানমন্ত্রী স্বাস্থ্য সুরক্ষা যোজনার আওতায় উত্তর প্রদেশের গোরখপুরে একটি নতুন এইম্‌স (অল ইন্ডিয়া ইন্সটিটিউট অফমেডিক্যাল সায়েন্সেস্‌) স্থাপনের প্রস্তাবে অনুমোদন দিল কেন্দ্রীয় মন্ত্রিসভা। বুধবার প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত মন্ত্রিসভার বৈঠকে এই অনুমোদন দানের সিদ্ধান্ত গ্রহণ করা হয়। গোরখপুরে প্রস্তাবিত নতুন এইম্‌স-টিস্থাপন করতে ব্যয় হবে ১০১১ কোটি টাকা। এর মধ্যে অবশ্য মজুরি ও বেতন এবং পরিচালন ওরক্ষণাবেক্ষণের খরচ ধরা হয়নি। এই খরচ মেটানো হবে কেন্দ্রীয় স্বাস্থ্য ও পরিবারকল্যাণ মন্ত্রকের প্রধানমন্ত্রী স্বাস্থ্য সুরক্ষা যোজনা খাতে অনুদানের মাধ্যমে যেবার্ষিক বাজেট সংস্থান রাখা হবে নতুন এইম্‌স প্রতিষ্ঠানটির অনুকূলে, তার থেকে। প্রস্তাবিত প্রতিষ্ঠানটিতে গড়ে তোলাহবে ৭৫০ শয্যাবিশিষ্ট একটি অত্যাধুনিক হাসপাতাল। আপৎকালীন ও জরুরি ভিত্তিতে রোগীভর্তি ও চিকিৎসা, ট্রমা কেসগুলির জন্য বিশেষ ব্যবস্থা, আয়ুষ চিকিৎসা সংক্রান্তপরিকাঠামো, ব্যক্তিগত চিকিৎসার জন্য শয্যা, ইন্টেনসিভ কেয়ার ইউনিট (আই সি ইউ) এবংসুপার স্পেশালিটি শয্যার ব্যবস্থা থাকবে এই হাসপাতালে। এছাড়াও, এই প্রতিষ্ঠানটিতেথাকবে একটি প্রশাসনিক ব্লক, আয়ুষ ব্লক, প্রেক্ষাগৃহ, নৈশকালীন আশ্রয় ও বিশ্রামেরব্যবস্থা, হোস্টেল এবং চিকিৎসক সহ অন্যান্য কর্মীদের জন্য আবাসন। প্রসঙ্গত উল্লেখ্য, প্রধানমন্ত্রীস্বাস্থ্য সুরক্ষা যোজনার আওতায় দেশের বিভিন্ন অঞ্চলে উন্নত ও প্রযুক্তিগত চিকিৎসাব্যবস্থার প্রসারে এইম্‌স-এর মতো বিভিন্ন উচ্চ মানের প্রতিষ্ঠান গড়ে তোলা হচ্ছে।এই কর্মসূচির আওতায় ইতিমধ্যেই ভুবনেশ্বর, ভোপাল, রায়পুর, যোধপুর, ঋষিকেশ ও পাটনায়এইম্‌স স্থাপন করা হয়েছে। রায়বেরিলিতেও এই ধরণের একটি প্রতিষ্ঠান গড়ে তোলার কাজবর্তমানে চলছে। এছাড়াও, পশ্চিমবঙ্গের কল্যাণী, মহারাষ্ট্রের নাগপুর এবংঅন্ধ্রপ্রদেশের গুন্টুরের অদূরে মঙ্গলাগিরিতে এইম্‌স স্থাপনের প্রস্তাবে অনুমোদনদেওয়া হয়েছে ২০১৫ সালে।
প্রধান মন্ত্রী জন আরোগ্য যোজনার সফল রূপায়নের জন্য জাতীয় স্বাস্থ্য সংস্থাকে “জাতীয় স্বাস্থ্য কর্তৃপক্ষ” হিসেবে পুনর্গঠনে মন্ত্রীসভার সায়

প্রধানমন্ত্রী জন আরোগ্য যোজনা সফলভাবে রূপায়নের জন্য জাতীয় স্বাস্থ্য সংস্থাকে “জাতীয় স্বাস্থ্য কর্তৃপক্ষ” হিসেবে পুনর্গঠনে সায় দিল কেন্দ্রীয় মন্ত্রীসভা। নতুন দিল্লীতে আজ (২জানুয়ারী,২০১৮)বৈঠকে প্রধান মন্ত্রী শ্রী নরেন্দ্র মোদীর পৌরহিত্যে অনুষ্ঠিত বৈঠকে এই সিদ্ধান্ত গ্রহণের ফলে প্রধানমন্ত্রী জন আরোগ্য যোজনা আরও ভালোভাবে রূপায়ন সম্ভব হবে। মন্ত্রীসভার সম্মতির ফলে “জাতীয় স্বাস্থ্য সংস্থা” নামক প্রতিষ্ঠানটি বন্ধ করা হয়েছে এবং তার জায়গায় কেন্দ্রীয় স্বাস্থ্য ও পরিবার কল্যাণ মন্ত্রকের সঙ্গে যুক্ত দপ্তর হিসেবে জাতীয় স্বাস্থ্য কর্তৃপক্ষকে কার্যকর করা হবে। বর্তমানের বিভিন্ন স্তরে সিদ্ধান্ত-গ্রহণের ব্যবস্থা তুলে দিয়ে কেন্দ্রীয় স্বাস্থ্য ও পরিবার কল্যাণ মন্ত্রীর সভাপতিত্বে পরিচালন পর্ষদকে দ্রুত সিদ্ধান্তগ্রহণের এবং তা রূপায়ণের ক্ষমতা দেওয়া হয়েছে। পরিচালন পর্ষদে সরকার, বিশেষজ্ঞ সহ বিভিণ্ণ পক্ষের প্রতিনিধিরা থাকবেন। এছাড়া, রাজ্যগুলির প্রতিনিধিদেরও পালা করে পর্ষদে সামিল করা হবে। এই প্রতিষ্ঠানের জন্য নতুন করে কোন তহবিল বরাদ্দ করা হয়নি। প্রস্তাবিত জাতীয় স্বাস্থ্য কর্তৃপক্ষ ইতিপূর্বের জাতীয় স্বাস্থ্য সংস্থার জন্য মন্ত্রীসভার বরাদ্দ তহবিল থেকে বিভিন্ন প্রয়োজনীয় ব্যয় যেমন তথ্যপ্রযুক্তি, মানব-সম্পদ, পরিকাঠামো, কর্মসম্পাদনের ব্যয় মেটাতে ব্যবহার করবে।জাতীয় স্বাস্থ্য কর্তৃপক্ষ সম্পূর্ণ দায়বদ্ধতা ও দায়িত্বের সঙ্গে স্বচ্ছ ও কার্যকরী সিদ্ধান্ত গ্রহণের মাধ্যমে প্রধানমন্ত্রী জন আরোগ্য যোজনা বাস্তবায়িত করবে বলে আশা করা হচ্ছে।
পণ্ডিত দীন দয়াল উপাধ্যায়ের জন্মদিনে প্রধানমন্ত্রীর শ্রদ্ধার্ঘ্য

নয়াদিল্লি, ২৫ সেপ্টেম্বর, ২০২২ প্রধানমন্ত্রী শ্রী নরেন্দ্র মোদী পণ্ডিত দীন দয়াল উপাধ্যায়কে তাঁর জন্মদিনে শ্রদ্ধা জানিয়েছেন। এক ট্যুইট বার্তায় প্রধানমন্ত্রী বলেছেন; “পণ্ডিত দীন দয়াল উপাধ্যায়জিকে তাঁর জন্মদিনে শ্রদ্ধা জানাই। তাঁর অন্ত্যোদয়ের ওপর গুরুত্ব আরোপ এবং দরিদ্রদের সেবা করার মানসিকতা আমাদের অনুপ্রাণিত করে। একজন ব্যতিক্রমী বিশ্লেষক ও বুদ্ধিজীবি হিসেবে তিনি সর্বদা স্মরণীয় হয়ে থাকবেন।”
ভারত এবং শ্রীলঙ্কার প্রধানমন্ত্রীর মধ্যে টেলিফোনে বার্তালাপ

প্রধানমন্ত্রী শ্রী নরেন্দ্র মোদী আজ শ্রীলঙ্কার প্রধানমন্ত্রী মিঃ মহিন্দা রাজাপাকসের সঙ্গে টেলিফোনে কথা বলেছেন। শ্রীলঙ্কায় গতকাল সফলভাবে সংসদীয় নির্বাচন আয়োজনের জন্য তাঁকে অভিনন্দনও জানিয়েছেন। কোভিড-১৯ মহামারীর সীমাবদ্ধতার মধ্যে কার্যকরভাবে এই নির্বাচন আয়োজনের জন্য শ্রীলঙ্কার সরকার এবং নির্বাচনী সংস্থার উচ্ছ্বসিত প্রশংসা করেছেন প্রধানমন্ত্রী। এই নির্বাচনে শ্রীলঙ্কার জনগণের উৎসাহের সঙ্গে অংশগ্রহণের জন্য তার ভূয়সী প্রশংসাও করেছেন । শ্রী মোদী বলেছেন, এই নির্বাচন উভয় দেশের একইধরণের গণতান্ত্রিক মূল্যবোধকে প্রতিফলিত করে। প্রধানমন্ত্রী শ্রী মোদী উল্লেখ করেন যে, নির্বাচনে আগত ফলাফল থেকে ইঙ্গিত মিলেছে শ্রীলঙ্কায় প্রোডুজানা পেরামুনা (এসএলপিপি) দল ভাল ফল করতে চলেছে। প্রধানমন্ত্রী এরজন্য মহিন্দা রাজাপাকসেকে আগাম অভিনন্দন ও শুভেচ্ছা জানিয়েছেন। এর আগে অনুষ্ঠিত সৌহার্দ্যপূর্ণ ও ফলপ্রসু আলোচনার কথা স্মরণ করে দুই দেশের প্রধানমন্ত্রী দীর্ঘদিন ধরে ভারত ও শ্রীলঙ্কার বন্ধুত্বপূর্ণ সম্পর্ককে আরও দৃঢ় করার প্রতিশ্রুতি ব্যাক্ত করেন। সব ক্ষেত্রেই দ্বিপাক্ষিক সহযোগিতার প্রাথমিক অগ্রগতির প্রয়োজনীয়তার ওপর জোর দেন তাঁরা । প্রধানমন্ত্রী শ্রী নরেন্দ্র মোদী ভারতের বৌদ্ধ তীর্থস্থান কুশিনগরে আন্তর্জাতিক বিমানবন্দর গড়ে তোলার ব্যাপারে শ্রীলঙ্কার প্রধানমন্ত্রীক অবহিত করেন। তিনি বলেন শ্রীলঙ্কা থেকে আগত বৌদ্ধ পর্যটকদের স্বাগত জানানোর জন্য এই শহর প্রস্তুত। উভয় দেশের প্রধানমন্ত্রী কোভিড-১৯ পরিস্থিতির জেরে উদ্ভুত সমস্যা মোকাবিলায় পারস্পরিক যোগাযোগ বজায় রাখার বিষয়ে সহমত পোষণ করেন এবং আগামীদিনে দ্বিপাক্ষিক সম্পর্ককে নতুন উচ্চতায় নিয়ে যাওয়ার বিষয়ে দৃঢ় প্রত্যয় ব্যাক্ত করেন।
প্রাক্তন প্রধানমন্ত্রী শ্রী নরসিমহা রাও-এর জন্ম শতবার্ষিকীতে প্রধানমন্ত্রীর শ্রদ্ধার্ঘ

প্রধানমন্ত্রী শ্রী নরেন্দ্র মোদী প্রাক্তন প্রধানমন্ত্রী শ্রী নরসিমহা রাও-এর জন্মশতবার্ষিকীতে তাঁকে শ্রদ্ধা জানিয়েছেন। এক ট্যুইট বার্তায় প্রধানমন্ত্রী বলেছেন, “প্রাক্তন প্রধানমন্ত্রী শ্রী নরসিমহা রাও-এর জন্মশতবার্ষিকীতে তাঁকে শ্রদ্ধা জানাই। দেশের প্রগতিতে তাঁর অবদানের কথা ভারত সব সময় মনে রাখবে। তিনি ছিলেন অসামান্য পন্ডিত ও বিচক্ষণ মানুষ। গত বছর #MannKiBaat ‘মন কি বাত’ অনুষ্ঠানে আমি তাঁর সম্বন্ধে যা বলে ছিলাম, এখানে আরো একবার তা তুলে ধরলাম। “
তিন বছর মেয়াদী ২২তম ভারতীয় আইন কমিশন গঠনের প্রস্তাবে কেন্দ্রীয় মন্ত্রীসভার অনুমোদন

প্রধানমন্ত্রী শ্রী নরেন্দ্র মোদীর পৌরহিত্যে আজ কেন্দ্রীয় মন্ত্রীসভার বৈঠকে তিন বছর মেয়াদী ২২তম ভারতীয় আইন কমিশন গঠনের প্রস্তাব অনুমোদিত হয়েছে। সরকারি গ্যাজেটে এ সংক্রান্ত বিজ্ঞপ্তি প্রকাশের দিন থেকেই কমিশনের সূচনা হবে। মন্ত্রীসভার এই সিদ্ধান্তের ফলে আইনের বিভিন্ন দিক সম্পর্কে কমিশন যেসব সুপারিশ করবে তাতে সরকার উপকৃত হবে। আইনের বিভিন্ন দিক নিয়ে সমীক্ষা ও সুপারিশ করার দায়্ত্বি কমিশনের ওপরেই থাকবে। আইন কমিশন কেন্দ্রীয় সরকারের সুপারিশ করা কোন বিষয় অথবা স্বতঃপ্রনোদিত হয়ে এই আইন নিয়ে গবেষনা তথা বর্তমান আইনগুলি পর্যালোচনা করে তাতে সংস্কারের প্রয়োজনীয়তা রয়েছে কিনা তা দেখবে এবং প্রয়োজনে নতুন আইন প্রণয়ন করবে। দীর্ঘ বকেয়া মামলার দ্রুত নিষ্পত্তি, মামলার খরচ ও প্রণালী সম্পর্কিত বিভিন্ন ক্ষেত্রে বিচার বিভাগীয় ব্যবস্হায় সংস্কারের লক্ষ্যেও কমিশন প্রয়োজনীয় উদ্যোগ নেবে। কমিশনের অন্যান্য বিচার্য বিষয়গুলির মধ্যে রয়েছে ১) অপ্রয়োজনীয় বা অপ্রাসঙ্গিক আইনগুলিকে চিহ্নিত করে অবিলম্বে সেগুলি বাতিল করা ; ২)রাষ্ট্রীয় নীতির প্রেক্ষিতে বর্তমান আইনগুলি খতিয়ে দেখে তাতে প্রয়োজনীয় সংস্কারের প্রস্তাব দেওয়া। এছাড়া জাতীয় নীতি রূপায়ণে ঐসব আইনের প্রয়োগ এবং সংবিধানের প্রস্তাবনা অনুযায়ী উদ্দেশ্যপূরণে এই আইনগুলির প্রয়োজনীয়তা আছে কিনা তাও জানাবে কমিশন। ৩) আইন ও বিচার বিভাগ সম্পর্কিত যেকোন বিষয়ে কমিশন তার দৃষ্টিভঙ্গি সরকারকে জানাবে, এমনকি সরকারের অনুরোধের ভিত্তিতে অন্যান্য দেশকে আইনী সমীক্ষার কাজে সাহায্য করার বিষয়টি কমিশন বিবেচনা করে দেখবে। ৪) গবিরদের স্বার্থে আইনী প্রক্রিয়া এবং ব্যবস্হাকে আরও সরল করতে প্রয়োজনীয় উদ্যোগ গ্রহণ করবে। ৫) একইসঙ্গে গুরুত্বপূর্ণ কেন্দ্রীয় আইনগুলি খতিয়ে দেখে তাকে আরও সরল করতে যেসমস্ত বাধা-বিপত্তি বা ঘাটতি রয়েছে তা দূর করার উদ্যোগ নেবে। কমিশন তার সুপারিশ চূড়ান্ত করার পূর্বে কেন্দ্রীয় মন্ত্রক বা দপ্তর এবং সংশ্লিষ্ট বিভিন্ন পক্ষের সঙ্গে আলাপ-আলোচনা করবে। সরকারি গ্যাজেটে বিজ্ঞপ্তি প্রকাশের দিন থেকেই এই কমিশনের তিন বছরের মেয়াদ শুরু হবে। কমিশনে একজন পূর্ণ সময়ের চেয়ারপার্সন, সদস্য সচিব সহ চারজন পূর্ণ সময়ের সদস্য, পদাধিকার বলে আইনী বিষয়ক দপ্তরের সচিব, সদস্য হিসেবে, পদাধিকার বলে আইন প্রণয়নকারী দপ্তরের সচিব, সদস্য হিসেবে থাকবেন। এছাড়াও পাঁচজন আংশিক সময়ের সদস্য কমিশনে থাকবেন বলে স্হির হয়েছে।
কোভিড-১৯এর মোকাবিলায় সার্ক নেতৃবৃন্দের সঙ্গে ভিডিও কনফারেন্সের মাধ্যমে বৈঠকে প্রধানমন্ত্রীর সমাপ্তি সূচক বক্তব্য

ভদ্রমহোদয়, মহোদয়াগন এই বৈঠকের জন্য আপনাদের সময় এবং সুচিন্তিত মতামত দেওয়ার জন্য আরও একবার ধন্যবাদ। আজ আমাদের মধ্যে অত্যন্ত ফলপ্রসূ ও গঠনমূলক আলোচনা হয়েছে। আমরা সকলেই সম্মত হয়েছি যে, এ ধরনের চ্যালেঞ্জ মোকাবিলায় এক অভিন্ন কৌশল প্রণয়ন অত্যন্ত জরুরি। আমরা সহযোগিতার ভিত্তিতে সমাধান খুঁজে বের করতে সম্মত হয়েছি- আমরা জ্ঞান, শ্রেষ্ঠ পন্হা-পদ্ধতি, পারস্পরিক সক্ষমতা এবং যেখানে সম্ভব সেখানে অর্থ বা অন্যান্য সহায় সম্পদেরও আদান-প্রদান করবো। কয়েকটি অংশীদার দেশ ওষুধপত্র ও চিকিৎসা সরঞ্জাম সহ নির্দিষ্ট কিছু বিষয়ে অনুরোধ জানিয়েছে। আমরা এই বিষয়গুলি গুরুত্বের সঙ্গে বিবেচনা করছি। আমি আপনাদের আশ্বস্ত করতে চাই যে, আমরা আমাদের প্রতিবেশী দেশগুলিকে যথা সম্ভব সহযোগিত করবো। অংশীদারিত্ব এবং একযোগে কাজ করার মানসিকতার ভিত্তিতে আমাদের আধিকারিকদের মধ্যে নিবিড় যোগাযোগ এবং অভিন্ন কৌশল প্রণয়নের ব্যাপারে আমরা উদ্যোগ নিচ্ছি। আসুন আমরা আমাদের প্রতিটি দেশ থেকে বিশেষজ্ঞদের চিহ্নিত করি। এই বিশেষজ্ঞদের নিয়ে এখন থেকে প্রতি সপ্তাহে একই ধরনের ভিডিও কনফারেন্সের আয়োজন করা হোক যাতে আজকের বৈঠকে গৃহীত সিদ্ধান্তগুলি কার্যকর করা যায়। ভদ্রমহোদয়, মহোদয়াগন আমাদেরকে একসঙ্গে এই লড়াই লড়তে হবে, এবং একইসঙ্গে জিততে হবে। আমাদের প্রতিবেশী দেশগুলির মধ্যে এই সহযোগিতা সমগ্র বিশ্বের কাছে আদর্শ হয়ে উঠুক। আমাদের এই অঞ্চলে কোভিড-১৯ মহামারি মোকাবিলায় আমাদের এই দেশগুলির নাগরিকদের সুস্বাস্হ্য এবং আমাদের সঙ্ঘবদ্ধ প্রয়াসের সাফল্য কামনা করি। ধন্যবাদ। অনেক অনেক ধন্যবাদ।
সংসদে বাজেট অধিবেশনের শুরুতে প্রধানমন্ত্রীর বক্তব্য

সকলকে শুভেচ্ছা ! ! ২০২০-র এটিই প্রথম অধিবেশন। একইসঙ্গে এই দশকের প্রথম অধিবেশনও। এই দশকে উজ্জ্বল ভবিষ্যতের ভিত গঠনের জন্য এই অধিবেশনকে আমরা কাজে লাগাবো। আজ মাননীয় রাষ্ট্রপতি সংসদে ভাষণ দেবেন এবং আগামীকাল এ বছরের বাজেট পেশ হবে। এই অধিবেশনে সর্বোচ্চ সম্ভাবনাময় অর্থনৈতিক বিষয়ের ওপর নজর দেওয়া হবে এবং আন্তর্জাতিক অর্থনৈতিক পরিস্হিতি থেকে ভারত কিভাবে লাভবান হতে পারে তার দিশা নির্দেশ পাওয়া যাবে। অর্থনৈতিক কর্মকান্ডকে শক্তিশালী করে আর্ন্তজাতিক পরিস্হিতিতে ভারত সবথেকে বেশি সুবিধা লাভ করতে পারে। আমাদের সরকার শোষিত, অত্যাচারিত, অবহেলিত এবং মহিলাদের ক্ষমতায়ণকে চিহ্নিত করেছে। আমরাও এই দশকে একই বিষয়ের ওপর নজর দিচ্ছি। আমি সংসদের উভয় কক্ষেই অর্থনৈতিক বিষয় এবং সাধারণ মানুষের ক্ষমতায়ণের বিষয়ে বিস্তৃত ও উচ্চমানের আলোচনা চাইছি। উচ্চমানের এই আলোচনা আগামীদিনে আমাদের আরও বেশি সমৃদ্ধশালী করে তুলবে। এই বিশ্বাস নিয়ে আমি সকলকে ধন্যবাদ জানাচ্ছি। নমস্কার !
চার্টার্ড অ্যাকাউন্টস দিবসে প্রধানমন্ত্রীর চার্টার্ড অ্যাকাউন্টেন্টদের অভিনন্দন

প্রধানমন্ত্রী শ্রী নরেন্দ্র মোদী চার্টার্ড অ্যাকাউন্টেন্টদের, আজ চার্টার্ড অ্যাকাউন্টস দিবস উপলক্ষ্যে অভিনন্দন জানিয়েছেন। এক ট্যুইট বার্তায় প্রধানমন্ত্রী বলেছেন, “ আমাদের পরিশ্রমি সিএ সম্প্রদায় স্বাস্থ্যকর ও স্বচ্ছ অর্থনীতি নিশ্চিত করতে গুরুত্বপূর্ণ ভূমিকা পালন করছেন। দেশ তাঁদের কাজকে শ্রদ্ধার সঙ্গে স্বীকৃতি দিচ্ছে। চার্টার্ড অ্যাকাউন্টস দিবসে অভিনন্দন জানাই।“
উৎকল দিবসে প্রধানমন্ত্রী উড়িষ্যার জনগণকে অভিনন্দিত করলেন

উৎকল দিবস উপলক্ষ্যে প্রধানমন্ত্রী শ্রী নরেন্দ্র মোদী উড়িষ্যার জনগণকে অভিনন্দিত করলেন । তিনি বলেন, “উৎকল দিবসে আমার উড়িষ্যা নিবাসী ভাই ও ভগিনীগণদের শুভেচ্ছা জানাই। উড়িষ্যার উন্নয়েন প্রতি আমার আন্তরিক শুভেচ্ছা ।” দেখুন – pic.twitter.com/xncxwpril 1, 2015
প্রগতি’র মাধ্যমে প্রধানমন্ত্রীর বিভিন্ন বিষয়ে পর্যালোচনা

প্রধানমন্ত্রী শ্রী নরেন্দ্র মোদী আজ, তথ্য ও যোগাযোগ প্রযুক্তিভিত্তিক সক্রিয় প্রশাসন এবং সময় নির্দিষ্ট রূপায়ণের জন্য মাল্টি-মোডাল মঞ্চ প্রগতি’র মাধ্যমে বিভিন্ন বিষয় নিয়ে আলোচনা করেছেন। প্রধানমন্ত্রী আয়কর সংক্রান্ত অভিযোগগুলি নিষ্পত্তিকল্পে অগ্রগতি বিষয়ে পর্যালোচনা করেন। অর্থমন্ত্রকের আধিকারিকরা সংশ্লিষ্ট বিষয়ে তাঁকে অবহিত করেন। প্রধানমন্ত্রী পুনরায় বলেন, এই ধরনের কাজের ক্ষেত্রে সমস্ত ব্যবস্হাকে প্রযুক্তি চালিত করে মানবিক হস্তক্ষেপের সম্ভাবনা কমিয়ে আনতে হবে। দূর্নীতিগ্রস্হ আধিকারিকদের বিরুদ্ধে গৃহীত ব্যবস্হা এবং অন্যান্য বিষয়ে আয়কর দপ্তরের কাজকর্ম সম্পর্কে করদাতাদের জানানোর ওপর প্রধানমন্ত্রী জোর দেন। ২৭তম প্রগতি বৈঠকে দেশে ১১ লক্ষ ৫০ হাজার কোটি বিভিন্ন প্রকল্পের রূপায়ণ বিষয়ে আলোচনা হয়েছিল। এছাড়া বিভিন্ন ক্ষেত্রে জন অভিযোগ নিষ্পত্তি বিষয়ে কথা হয়েছিল। আজকের এই ২৮তম বৈঠকে প্রধানমন্ত্রী রেল, সড়ক এবং পেট্রোলিয়াম ক্ষেত্রে ৯টি গুরুত্বপূর্ণ পরিকাঠামো ক্ষেত্রের কাজার অগ্রগতি পর্যালোচনা করেন। এই প্রকল্পগুলি দেশের বিভিন্ন রাজ্যে রূপায়ণ করা হচ্ছে। এছাড়াও প্রধানমন্ত্রী আয়ুষ্মান ভারত প্রকল্পের আওতায় প্রধানমন্ত্রী জন আরোগ্য যোজনা কর্মসূচি চালু করার বিষয়েও পর্যালোচনা করেন। জন ঔষধি পরিযোজনা নিয়েও তিনি আলোচনা করেন।
প্রধানমন্ত্রী এবং শ্রীলঙ্কার রাষ্ট্রপতির মধ্যে টেলিফোনে বার্তালাপ

প্রধানমন্ত্রী শ্রী নরেন্দ্র মোদী আজ টেলিফোনে শ্রীলঙ্কার রাষ্ট্রপতি শ্রী গোতবায়া রাজাপাকসের সঙ্গে কোভিড-১৯ মহামারী এবং এর জেরে এই অঞ্চলে স্বাস্থ্য ও অর্থনৈতিক ক্ষেত্রে প্রভাব সম্পর্কে কথা বলেছেন। প্রধানমন্ত্রী শ্রীলঙ্কার রাষ্ট্রপতিকে আশ্বাস দিয়েছেন যে মহামারী জনিত প্রভাব দূর করতে ভারত শ্রীলঙ্কাকে সম্ভাব্য সকল সহায়তা প্রদান অব্যাহত রাখবে। রাষ্ট্রপতি রাজাপাকসে প্রধানমন্ত্রীকে অর্থনৈতিক কর্মকান্ড পুনরায় চালু করতে তাঁর সরকার কি পদক্ষেপ নিয়েছে তা অবহিত করেন। এই প্রসঙ্গে উভয় নেতা শ্রীলঙ্কায় ভারতের সহায়তায় উন্নয়নমূলক প্রকল্পগুলিকে ত্বরান্বিত করার প্রয়োজনীয়তার বিষয়ে একমত হন। তাঁরা শ্রীলঙ্কায় ভারতীয় বেসরকারী ক্ষেত্রের বিনিয়োগের মূল্যায়ণ এবং আর্থিক সংযোজনের সম্ভাবনা নিয়েও আলোচনা করেছেন। প্রধানমন্ত্রী শ্রীলঙ্কার জনগণের সুস্বাস্থ্য ও সুস্থতার জন্য শুভেচ্ছা জানিয়েছেন।
যশোরেশ্বরী কালী শক্তিপীঠে পুজো দিলেন প্রধানমন্ত্রী

নতুন দিল্লি, ২৫ মার্চ, ২০২১ প্রধানমন্ত্রী শ্রী নরেন্দ্র মোদী বাংলাদেশ সফরের দ্বিতীয় দিনের শুরুতে কালী মাতার আর্শিবাদ গ্রহণ করলেন । প্রধানমন্ত্রী সাতক্ষীরার যশোরেশ্বরী কালী শক্তিপীঠে পুজো দিয়েছেন । এই শক্তিপীঠ পৌরানিক ঐতিহ্যের ৫১ পীঠের অন্যতম । প্রধানমন্ত্রী হাতের তৈরি সোনার প্রলেপ দেওয়া কালী মাতার রূপোর মুকুট প্রদান করেন । এই মুকুট স্থানীয় কারিগরেরা ৩ সপ্তাহ ধরে তৈরি করেছেন । বন্ধুত্বের হাত বাড়িয়ে প্রধানমন্ত্রী এই মন্দিরের সঙ্গে সংযুক্ত কমিউনিটি হল তথা ঘূর্ণিঝড় থেকে বাঁচার জন্য আশ্রয় কেন্দ্র নির্মানের জন্য আর্থিক অনুদানের কথা ঘোষণা করেন । এই আশ্রয় কেন্দ্রটি মন্দিরের বার্ষিক কালীপুজো এবং মেলার সময় ভক্তগণ ব্যবহার করতে পারবেন ও সমস্ত ধর্মের মানুষ ঝড়ের সময় নিরাপদ আশ্রয়স্থল হিসেবে এটি ব্যবহার করতে পারবেন ।
২০১৪ ব্যাচেরতরুণ আইএএস আধিকারিকদের কাজকর্মের বিশেষ প্রশংসা করলেন প্রধানমন্ত্রী

সহকারী সচিব হিসেবে কার্যকালের শেষ পর্বে ২০১৪ব্যাচের আইএএস আধিকারিকরা আজ এক বিশেষ উপস্থাপনা পেশ করেন প্রধানমন্ত্রী শ্রীনরেন্দ্র মোদীর কাছে। ‘প্রত্যক্ষ সুফল হস্তান্তর’ অর্থাৎ, ডিবিটি,‘স্বচ্ছ ভারত’, ইলেক্ট্রনিক পদ্ধতি-চালিত আদালত, পর্যটন, স্বাস্থ্য এবং উপগ্রহব্যবস্থার প্রয়োগ সম্পর্কিত বিভিন্ন বিষয় ও প্রশাসনিক কাজকর্মের ওপর আটটিউপস্থাপনা আজ পেশ করা হয় প্রধানমন্ত্রীর সঙ্গে আধিকারিকদের সাক্ষাৎকারকালে। কাজকর্ম ও উপস্থাপনায় তরুণ আধিকারিকদের ক্ষমতা ওদক্ষতার বিশেষ প্রশংসা করেন প্রধানমন্ত্রী। তিনি বলেন, কেন্দ্রীয় সরকারের বিভিন্নকাজকর্মে তরুণ আইএএস আধিকারিকদের সহকারী সচিব পদে নিয়োগের উদ্দেশ্য হল তাঁদেরতারুণ্য ও অভিজ্ঞতার শ্রেষ্ঠ দিকগুলি কাজে লাগিয়ে এক দক্ষ সরকারি ব্যবস্থা গড়েতোলা। তাঁর এই উদ্দেশ্য যে সফল ও বাস্তব হতে চলেছে তা আজ তিনি বিশেষ সন্তোষেরসঙ্গেই লক্ষ্য করেছেন আধিকারিকদের উপস্থাপনার সময়। তরুণ আইএএস আধিকারিকদের দলবদ্ধভাবে কাজ করার মানসিকতাগড়ে তোলার পরামর্শ দেন শ্রী নরেন্দ্র মোদী । তিনি বলেন, তাঁরা যে পদেই নিযুক্ত থাকুন নাকেন, সমস্তরকম দ্বিধা-সংশয় তাঁদের কাটিয়ে উঠতে হবে। রাজনীতি যেন কোন অবস্থাতেইনীতিকে অতিক্রম করতে না পারে। সিদ্ধান্ত গ্রহণের ক্ষেত্রে আধিকারিকদের দুটি পথবা উপায়ও বাৎলে দেন তিনি। প্রথমটি হল, কোন সিদ্ধান্ত যেন জাতীয় স্বার্থের পরিপন্থীনা হয় এবং দ্বিতীয় উপায়টি হল, আধিকারিকদের গৃহীত সিদ্ধান্ত যেন কোনভাবেই দরিদ্রতমমানুষটির পক্ষে প্রতিকূল বা ক্ষতিকারক না হয়ে ওঠে।
ভারত সরকার এবং শাস্ত্রী ইন্দো-কানাডা ইনস্টিটিউট সহযোগিতা চুক্তিতে সংযোজন : কর্মপরবর্তী অনুমোদন কেন্দ্রীয় মন্ত্রিসভার

ভারত সরকার এবং শাস্ত্রী ইন্দো-কানাডা ইনস্টিটিউট (এসআইসিআই) ১ এপ্রিল, ২০১১ থেকে ৩১ মার্চ, ২০১৬ পর্যন্ত সংশ্লিষ্ট সহযোগিতা চুক্তিটিতে ৯ নম্বর সংযোজনটির সম্প্রসারণের লক্ষ্যে যে সমঝোতাপত্রটিতে স্বাক্ষর করেছিল তা বুধবার কর্মপরবর্তী অনুমোদন হিসেবে স্বীকৃতি লাভ করল কেন্দ্রীয় মন্ত্রিসভার। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত মন্ত্রিসভার বৈঠকে এই অনুমোদনদানের সিদ্ধান্ত গ্রহণ করা হয়। ১৯৬৮ সালে সম্পাদিত সমঝোতাপত্রটির অতিরিক্ত ১০ নম্বর সংযোজনটি স্বাক্ষরের মাধ্যমে এই সহযোগিতা চুক্তিটি চূড়ান্ত করা হয়। কেন্দ্রীয় মন্ত্রিসভার অনুমোদনের ফলে যে বিষয় ও কর্মসূচিগুলি বিশেষভাবে উৎসাহিত হবে তার মধ্যে রয়েছে – শাস্ত্রী গবেষণা ফেলোশিপ কর্মসূচি, ফ্যাকাল্টি-ইন-রেসিডেন্স কর্মসূচি (নতুন), বৃত্তিমূলক শিক্ষার প্রসারে ফ্যাকাল্টি উন্নয়ন সম্পর্কিত কর্মসূচি (নতুন), সহায়তা তথা তথ্য সংক্রান্ত পরিষেবা (নতুন) ইত্যাদি। ১০ নম্বর সংযোজনটির আওতায় ১ এপ্রিল, ২০১৬ থেকে ৩১ মার্চ, ২০২১ পর্যন্ত এই পাঁচ বছরের কর্মসূচির জন্য কেন্দ্রীয় মানবসম্পদ বিকাশ মন্ত্রক মঞ্জুরি দিয়েছে ৩৩.১৭৬ কোটি টাকা।
ভারত ও সৌদি আরবের মধ্যে পর্যটন ক্ষেত্রে মউ স্বাক্ষরে মন্ত্রিসভার সায়

ভারত ও সৌদি আরবের মধ্যে পর্যটন ক্ষেত্রে সহযোগিতা আরও বাড়িয়ে তুলতে কেন্দ্রীয় পর্যটন মন্ত্রক এবং সৌদি পর্যটন কমিশন ও সৌদি আরব ন্যাশনাল হেরিটেজের মধ্যে সমঝোতাপত্র বা মউ স্বাক্ষরের প্রস্তাবটি কেন্দ্রীয় মন্ত্রিসভার বৈঠকে অনুমোদিত হয়েছে। প্রধানমন্ত্রী শ্রী নরেন্দ্র মোদীর পৌরহিত্যে বুধবার কেন্দ্রীয় মন্ত্রিসভার বৈঠকে এ বিষয়ে সিদ্ধান্ত হয়। এই মউ স্বাক্ষরের উদ্দেশ্য হ’ল – পর্যটন ক্ষেত্রের উন্নয়ন, হোটেল, রিসর্ট, পর্যটক আবাস সংক্রান্ত সুযোগ-সুবিধা, পর্যটন সংক্রান্ত তথ্য ও পরিসংখ্যান সহ কৃষি-পর্যটন, মরু পর্যটন প্রভৃতি ক্ষেত্রে তথ্য ও বিশেষজ্ঞ আদান-প্রদান। গণমাধ্যমে প্রকাশিত বা সম্প্রচারিত অনুষ্ঠান বা কর্মসূচি বিনিময়, পর্যটন সংক্রান্ত স্বল্প দৈর্ঘ্যের ছবি আদান-প্রদান, বিশেষজ্ঞ ও পর্যটনের সঙ্গে যুক্ত প্রতিনিধিদের একে অপরের দেশ ভ্রমণ। পর্যটন ক্ষেত্রে বিনিয়োগের সুযোগ-সুবিধা খুঁজে বের করা এবং পর্যটন প্রকল্পগুলিতে পারস্পরিক বিনিয়োগে উৎসাহ প্রদান। যৌথভাবে পর্যটন সংক্রান্ত অনুষ্ঠান, প্রদর্শনী, সভা-সম্মেলন প্রভৃতি আয়োজন করার সংস্থানও প্রস্তাবে রয়েছে। এছাড়া, পর্যটন ক্ষেত্রে উদ্ভাবনমূলক অভিজ্ঞতা ও প্রযুক্তির আদান-প্রদান এবং পর্যটন ক্ষেত্রের সঙ্গে যুক্ত আন্তর্জাতিক মঞ্চ ও সংগঠনগুলিতে পারস্পরিক সহযোগিতা ও সমন্বয় বাড়ানোর কথাও চুক্তিতে রয়েছে।
সুষমা স্বরাজকে প্রধানমন্ত্রীর শ্রদ্ধার্ঘ্য

প্রধানমন্ত্রী শ্রী নরেন্দ্র মোদী প্রাক্তন বিদেশ মন্ত্রী সুষমা স্বরাজের জন্মদিনে তাঁকে শ্রদ্ধা জানিয়েছেন। এক ট্যুইট বার্তায় প্রধানমন্ত্রী বলেছেন, “প্রয়াত এই নেত্রী ছিলেন সম্ভ্রম ও শিষ্টাচারের প্রতীক এবং জনসেবায় তাঁর দায়বদ্ধতা ছিল প্রশ্নাতীত। ভারতীয় মূল্যবোধে দৃঢ় বিশ্বাসী সুষমা স্বরাজ মহান ভারত গড়ার স্বপ্ন দেখতেন। তিনি ছিলেন ব্যতিক্রমী এক সহকর্মী এবং মন্ত্রী হিসেবে তিনি ছিলেন অনন্য।” /
অসামরিক সরকারি সেবায় নিযুক্ত আধিকারিকদের ‘পরিবর্তনের দূত’ আখ্যা দিলেন প্রধানমন্ত্রী শ্রী নরেন্দ্র মোদী

অসামরিক সরকারি সেবায় নিযুক্ত কর্মী ও আধিকারিকদের ‘পরিবর্তনের দূত’ আখ্যা দিলেন প্রধানমন্ত্রী শ্রী নরেন্দ্র মোদী। তিনি বলেছেন, নিজের নিজের সংস্থা ও দপ্তরে এই আধিকারিকরা ‘পরিবর্তনের দূত’ হিসেবে কাজ করে যান। বৃহস্পতিবার অসামরিক সেবা দিবসে অসামরিক সেবায় নিযুক্ত আধিকারিকদের এক সমাবেশে ভাষণদানকালে প্রধানমন্ত্রী বলেন যে একবিংশ শতাব্দীতে ঐ আধিকারিকদের উচিত তাঁদের ভূমিকারপুনর্মূল্যায়ন করা। শুধুমাত্র ব্যবস্থাগত নিয়ন্ত্রণ, পরিচালন এবং নিয়মনীতির প্রচলনের ঊর্ধ্বে উঠে তাঁদের দক্ষতা ও ক্ষমতাকে নতুন করে গড়ে তুলতে হবে যাতে তাঁরা ‘পরিবর্তনের দূত’ হিসেবে কাজ করে যেতে পারেন। অসামরিক সেবায় নিযুক্ত আধিকারিকদের সংঘবদ্ধভাবে কাজ করে যাওয়ার পরামর্শ দেন শ্রী নরেন্দ্র মোদী। তিনি বলেন, ‘সংস্কার থেকে রূপান্তর’, তাঁর এই মন্ত্র-কে ‘পরিবর্তনের লক্ষ্যে কর্মপদ্ধতির সংস্কার’ বলে মনে করা প্রয়োজন সংশ্লিষ্ট আধিকারিকদের। তাঁরা যদি এই লক্ষ্যকে সামনে রেখে কাজ করে যেতে পারেন, তাহলে পরিবর্তন তথা রূপান্তর ঘটতে বাধ্য। ‘জন ভাগিদারী’, অর্থাৎ, জনসাধারণের সক্রিয় অংশগ্রহণকে সাফল্যের মূল চাবিকাঠি বলে বর্ণনা করেন প্রধানমন্ত্রী। আর এই কাজে সাফল্যের স্বীকৃতিতেই আজ পুরস্কৃত হচ্ছেন সংশ্লিষ্ট আধিকারিকরা। তাই, জনসাধারণকে সঙ্গে নিয়ে কাজ করে যেতে আধিকারিকদের উদ্বুদ্ধ করেন প্রধানমন্ত্রী। তিনি বলেন, এইভাবে কাজ করে যাওয়ার মাধ্যমে সরকারের বিভিন্ন উদ্যোগ ও কর্মসূচি বাস্তবায়িত হওয়া সম্ভব। অসামরিক সেবা দিবসকে এযাবৎ কাজকর্মের একটি পর্যালোচনামূলক মূল্যায়ন বলে বর্ণনা করেন প্রধানমন্ত্রী। তিনি বলেন, এর মাধ্যমে এ পর্যন্ত যা কাজকর্ম হয়েছে তা যেমন সঠিকভাবে প্রতিফলিত হয়, অন্যদিকে তেমনই আগামীদিনে এই কাজকর্মকেআরও এগিয়ে নিয়ে যাওয়ার লক্ষ্যে নতুন করে সঙ্কল্প গ্রহণের একটি উপলক্ষও তৈরি হয়। সরকারি কাজকর্মে সফল আধিকারিকদের পুরস্কার লাভের জন্য অভিনন্দিত করে শ্রী মোদী বলেন, তাঁদের এই সাফল্য অন্যান্য আধিকারিকদেরও উৎসাহ ও প্রেরণা যোগাবে। এবছরের পুরস্কার বিবেচনার জন্য ৭৪টি সাফল্যের নজিরকে বেছে নেওয়া হয়েছে। পূর্ববর্তী বছরের তুলনায় এই সংখ্যা নিঃসন্দেহে অনেক বেশি। তবে, এই সমস্ত কাজকর্মে প্রতিনিধিত্ব রয়েছে দেশের মাত্র ১০ শতাংশ জেলার। এ বিষয়ে সাফল্যের নজির সৃষ্টির কাজে এগিয়ে আসার জন্য দেশের বাকি জেলাগুলির প্রতিও আহ্বান জানান প্রধানমন্ত্রী। সাধারণ মানুষের স্বার্থে লক্ষ্যমাত্রা পূরণে সাহসিকতার সঙ্গে নতুন নতুন চিন্তাভাবনা নিয়ে এগিয়ে আসার জন্য আধিকারিকদের আহ্বান জানান শ্রী নরেন্দ্র মোদী। প্রশাসন ও পরিচালনার প্রধান প্রধান ক্ষেত্রগুলিতে কাজকর্মের দেখভালের লক্ষ্যে সম্প্রতি সচিবদের নিয়ে যে কমিটি গঠন করা হয়েছে তার উল্লেখ করে প্রধানমন্ত্রী বলেন যে সংশ্লিষ্ট আধিকারিকরা সকলেই স্বেচ্ছায় এই দায়িত্ব নিতে এগিয়ে এসেছেন। তাঁদের প্রতিদিনের নির্দিষ্ট কাজকর্মের বাইরে এবং ছুটির দিনগুলিতে তাঁরা এই দায়িত্ব পালনে উদ্যোগী হয়েছেন। শুধুমাত্র মুখ বুজে কাজ করে যাওয়াই নয়, নতুন নতুন চিন্তাভাবনা ও প্রস্তাবও তাঁরা সরকারের কাছে পেশ করেছেন। এই কাজে তাঁরা ১০ হাজার ঘন্টা ব্যয় করেছেন বলে প্রধানমন্ত্রী উল্লেখ করেন।
প্রধানমন্ত্রী তাঁর বাসভবনে ট্যাবলো শিল্পী, আদিবাসী অতিথি, এনসিসি ক্যাডেট ও এনএসএস স্বচ্ছাসেবকদের সঙ্গে সাক্ষাৎ করলেন

প্রধানমন্ত্রী শ্রী নরেন্দ্র মোদী বৃহস্পতিবার (২৪শে জানুয়ারি) লোককল্যাণ মার্গে তাঁর বাসভবনে ট্যাবলো শিল্পী, আদিবাসী অতিথি, এনসিসি ক্যাডেট এবং এনএসএস স্বেচ্ছাসেবকদের সঙ্গে মিলিত হন। সাধারণতন্ত্র দিবসের শোভাযাত্রা ও সংশ্লিষ্ট অন্যান্য অনুষ্ঠানে তাঁদের অংশগ্রহণের জন্য শিল্পী ও অংশগ্রহণকারীদের অভিনন্দন জানিয়ে প্রধানমন্ত্রী বলেন, এটা এঁদের জীবনে এক দারুণ সুযোগ। সমগ্র দেশ এঁদের কাছ থেকে অনুপ্রেরণা পায়। দৈনন্দিন জীবনে অনুশাসন ও শৃঙ্খলার গুরুত্বের কথা উল্লেখ করে শ্রী মোদী বলেন, শৃঙ্খলা জাতীয় সমর শিক্ষার্থী বাহিনীর (এনসিসি)এক অবিচ্ছেদ্য অঙ্গ। তিনি আরও বলেন, দেশবাসীকে তাঁদের নাগরিক কর্তব্যগুলি সম্বন্ধে সর্বদাই সজাগ থাকতে হবে। সাধারণ মানুষের আশা-আকাঙ্ক্ষার সঙ্গে তাঁদের সচেতনতাই ভারতকে এক নতুন উচ্চতায় নিয়ে যাবে। এই উপলক্ষে তাঁর বাসভবনে আমন্ত্রিত শিল্পীদের বর্ণময় সাংস্কৃতিক অনুষ্ঠান প্রধানমন্ত্রী প্রত্যক্ষ করেন।
টেক্সাসের হিউস্টনে মার্কিন যুক্তরাষ্ট্রের রাষ্ট্রপতি সম্পর্কে প্রধানমন্ত্রীর বক্তব্য পেশ

সুপ্রভাত হিউস্টন, সুপ্রভাত টেক্সাস, সুপ্রভাত আমেরিকা, ভারত ও সারা বিশ্বে আমার সহ-নাগরিক ভারতীয়দের শুভেচ্ছা। বন্ধুগণ, আজ সকালে আমাদের সঙ্গে এক বিশেষ ব্যক্তি উপস্হিত রয়েছেন। অবশ্য, তাঁর সম্পর্কে কোনও ভূমিকা দেওয়ার প্রয়োজন নেই। এই জগতের প্রত্যেকের কাছে তিনি অত্যন্ত পরিচিত মানুষ। বিশ্ব রাজনীতি নিয়ে প্রায় প্রতিটি আলাপ-আলোচনায় তাঁর নাম উঠে আসে। তাঁর প্রতিটি কথা লক্ষ লক্ষ মানুষ অনুসরণ করেন। তাঁর নামে সঙ্গে প্রতিটি পরিবার পরিচিত। এমনকি, মহান এই দেশের সর্বোচ্চ পদে জয়ী হওয়ার আগেও তিনি অত্যন্ত জনপ্রিয় ছিলেন। একজন কার্যনির্বাহী আধিকারিক থেকে সেনাপ্রধান, বোর্ডরুম থেকে ওভাল অভিস, স্টুডিও থেকে বিশ্বমঞ্চ, রাজনীতি থেকে অর্থনীতি এমনকি, নিরাপত্তা সংক্রান্ত বিষয়েও তিনি সর্বত্র গভীর ও দীর্ঘস্হায়ী প্রভাব রেখেছেন। আজ তিনি আমাদের সঙ্গে এখানে উপস্হিত রয়েছেন। এই অসাধারণ স্টেডিয়াম এবং অগণিত জনগণের মাঝে তাঁকে স্বাগত জানানো আমার কাছে সম্মান ও সৌভাগ্যের। আমি একথা জোর দিয়ে বলতে পারি, যখনই তাঁর সঙ্গে আমার দেখা-সাক্ষাৎ হয়েছে, তখনই তাঁর কাছ থেকে আমি বন্ধুত্ব, উষ্ণতা ও হৃদ্যতা পেয়েছি। তিনি মার্কিন য্ক্তরাষ্ট্রের রাষ্ট্রপতি মিঃ ডোনাল্ট ট্রাম্প। এটা অসাধারণ, এটা নজিরবিহীন। বন্ধুগণ, আমি আপনাদের আগেই বলেছি, যখনই তাঁর সঙ্গে আমার দেখা-সাক্ষাৎ হয়েছে, আমি তাঁর কাছে একই উষ্ণতা, বন্ধুত্ব, হৃদ্যতা ও রসিকতাপূর্ণ মানুষটিকে পেয়েছি। আমি তাঁর কাছ থেকে আরও বেশি কিছু পাওয়ার প্রত্যাশায় রয়েছি। তাঁর নেতৃত্ব দেওয়ার দৃষ্টিভঙ্গি, আমেরিকার প্রতি আবেগ, প্রত্যেক আমেরিকাবাসীর জন্য সহমর্মিতা, আমেরিকার ভবিষ্যতের প্রতি তাঁর আস্হা এবং আমেরিকাকে আরও একবার শ্রেষ্ঠ রাষ্ট্রে পরিণত করার জন্য তাঁর দৃঢ় সংকল্প আমি উপলব্ধি করেছি। তিনি ইতিমধ্যেই আমেরিকার অর্থনীতিকে মজবুত করে তুলেছেন। মার্কিন যুক্তরাষ্ট্র ও বিশ্বের কল্যাণে তিনি অনেক সাফল্য পেয়েছেন। ভারতে আমাদের সঙ্গে রাষ্ট্রপতি ট্রাম্পের ভালো যোগাযোগ রয়েছে। রাষ্ট্রপতি পদপ্রার্থী হিসেবে পুনরায় তাঁর জয়ের জন্য আরও একবার ট্রাম্প সরকার- এই শব্দগুচ্ছ, জোরে ও স্পষ্ট প্রতিধ্বনী হোক। হোয়াইট হাউসে তাঁর জয়ের উৎসব লক্ষ লক্ষ মানুষের আনন্দ ও প্রশংসায় উজ্জ্বল হয়ে উঠুক। আমি প্রথমবার যখন তাঁর সঙ্গে সাক্ষাৎ করেছিলাম, তিনি আমাকে বলেছিলেন, ‘হোয়াইট হাউসের কাছে ভারত প্রকৃত বন্ধু।’ আজ এখানে আপনার উপস্হিতিই এক বড় প্রামান। বিগত বছরগুলিতে আমাদের দুই দেশের সম্পর্ক এক নতুন উচ্চতায় পৌঁছেছে। মিঃ রাষ্ট্রপতি, হিউস্টনে আজ সকালে আপনি নিশ্চয় বিশ্বের বৃহৎ দুই গণতন্ত্রের এই উৎসবে দুই দেশের অংশীদারিত্বের হৃদকম্পন শুনতে পাচ্ছেন। আপনি অনুভব করতে পারছেন আমাদের দুই মহান দেশের মধ্যে মানবিক বন্ধনের শক্তি ও গভীরতা। হিউস্টন থেকে হায়দ্রাবাদ, বোস্টন থেকে ব্যাঙ্গালুরু, শিকাগো থেকে সিমলা, লস অ্যাঞ্জেলেস থেকে লুধিয়ানা, নিউজার্সি থেকে নতুন দিল্লী সর্বত্রই যাবতীয় সম্পর্কের কেন্দ্রবিন্দুতে রয়েছেন মানুষ। ভারতে রবিবারের শেষ রাত্রি সত্ত্বেও বিশ্বের বিভিন্ন প্রান্তের পৃথক টাইম জোনের লক্ষ লক্ষ মানুষ আমাদের সঙ্গে টিভির সামনে বসে রয়েছেন। তারা সকলেই এক নতুন ইতিহাস রচনা প্রত্যক্ষ করছেন। মিঃ রাষ্ট্রপতি, আপনি আমাকে ২০১৭ সালে আপনার পরিবারের সঙ্গে পরিচয় করিয়ে দিয়েছিলেন। আজ, আপনাকে আমার পরিবারের সঙ্গে পরিচয় করিয়ে দেওয়ার সুযোগ হয়েছে। ১০০ কোটিরও বেশি ভারতীয় ও বিশ্বজুড়ে ভারতীয় ঐতিহ্যের সমস্ত মানুষ আমার পরিবার। ভদ্রমহোদয়া ও ভদ্রমহোদয়গণ, আমি আপনাদের সামনে আমার বন্ধু, ভারতের বন্ধু, আমেরিকার এক অসাধারণ রাষ্ট্রপতি মিঃ ডোনাল্ড ট্রাম্পকে নিয়ে এসেছি।